2.6.2011 Jurnalul Oficial al Uniunii Europene L 14715 DIRECTIVE DIRECTIVA 2011/63/UE A COMISIEI din 1 iunie 2011 de modificare, în scopul adaptării la progresul tehnic, a Directivei 98/70/CE a Parlamentului European și a Consiliului privind calitatea benzinei și a motorinei COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 98/70/CE a Parlamentului European şi a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consi- liului (!), în special articolul 10 alineatul (1), întrucât: (1) Directiva 98/70/CE stabileşte specificații de mediu precum și metode analitice pentru benzina şi motorina introduse pe piață. (2)  Aceste metode analitice fac trimitere la anumite standarde stabilite de către Comitetul European de Stan- dardizare (CEN). Având în vedere că CEN a reînnoit aceste standarde datorită progresului tehnic, este oportună actualizarea trimiterilor la aceste standarde în anexele 1 și II la Directiva 98/70/CE. (3) Anexa III la Directiva 98/70/CE specifică depășirea auto- rizată a presiunii vaporilor pentru benzina care conţine bioetanol. Datele incluse în această anexă sunt rotunjite până la a doua unitate zecimală. Standardul EN ISO (Organizația Internaţională de Standardizare) 4259:2006 defineşte regulile pentru rotunjirea rezultatelor în confor- mitate cu precizia metodei de testare şi prevede rotunjirea până la prima unitate zecimală. Prin urmare, este necesară modificarea datelor din anexa III la Directiva 98/70/CE. ( Măsurile prevăzute de prezenta directivă sunt conforme cu avizul Comitetului privind calitatea carburanților, instituit prin articolul 11 alineatul (1) din Directiva 98/70/CE, ADOPTĂ PREZENTA DIRECTIVĂ: Articolul 1 Directiva 98/70/CE se modifică după cum urmează: 1. Anexa I se modifică după cum urmează: () JO L 350, 28.12.1998, p. 58. (a) Nota de subsol 1 se înlocuieşte cu următorul text: „(!) Metodele de testare sunt cele specificate în EN 228:2008. Statele membre pot adopta metoda analitică specificată în standardul de înlocuire EN 228:2008 dacă se poate demonstra că aceasta oferă cel puțin aceeaşi precizie ca metoda analitică pe care o înlocuieşte.”; (b) Nota de subsol 6 se înlocuieşte cu următorul text: „(*) Alţi mono-alcooli şi eteri cu un punct final de fierbere care nu îl depășeşte pe cel menționat în EN 228:2008.”; 2. În anexa II, nota de subsol 1 se înlocuieşte cu următoarea notă de subsol: „(!) Metodele de testare sunt cele specificate în EN 590:2009. Statele membre pot adopta metoda analitică specificată în standardul de înlocuire EN 590:2009 dacă se poate demonstra că aceasta oferă cel puțin aceeași precizie ca metoda analitică pe care o înlocuieşte.”; 3. Anexa III se înlocuieşte cu textul anexei la prezenta directivă. Articolul 2 (1) Statele membre adoptă şi publică actele cu putere de lege şi actele administrative necesare pentru a se conforma prezentei directive în termen de douăsprezece luni de la data publicării acestuia în Jurnalul Oficial. Statele membre aplică aceste acte în termen de douăsprezece luni de la data publicării prezentei directive în Jurnalul Oficial. Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri. (2)  Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.